eikegallveps
Store norske leksikon,Biologi,Dyreriket,Leddyr,Insekter,Vepser,Cynipidae
Eikegallveps er en samlebetegnelse for flere arter av årevinger i familien gallveps. Gruppen omfatter om lag 60 arter som har til felles at de danner galler på eik.
Beskrivelse Eikegallveps er 2–3 mm store veps med stilket kropp og leggebrodd. Galler De hvite fotløse larvene fremkaller galler, særlig på bladene, hos eik. Arten eikegallveps, Cynips quercusfolii, er den mest iøynefallende med sine opptil 15 mm store kulerunde, grønngule, glatte enrommede «gallepler» på undersiden av bladene. Forekommer ganske vanlig. Les mer i Store norske leksikon gallveps eik Eksterne lenker Artsdatabanken: Gallveps (inkluderer flere bilder av ulike galler)